

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 28.janvārī **Nr.25**

 (prot.Nr.3, 11.§)

**Par atļauju uzņemties ilgtermiņa saistības un noslēgt Vispārīgo vienošanos**

Nodrošinot likuma „Par pašvaldībām” 15.panta pirmās daļas 2.punktā minētas pašvaldības autonomas funkcijas izpildi – gādāt par pašvaldības administratīvās teritorijas labiekārtošanu un sanitāro tīrību, pamatojoties uz likuma „Par pašvaldībām” 21.panta pirmās daļas 27.punktu, likuma „Par pašvaldību budžetiem” 22.panta pirmo un otro daļu, Publisko iepirkumu likuma 56.pantu, ņemot vērā to, ka iepirkuma procedūra - atklāts konkurss „Daugavpils pilsētas pašvaldības teritorijas ikdienas uzturēšana”, identifikācijas Nr. DPD 2020/167 paredz Vispārīgās vienošanās slēgšanu, kuras darbības termiņš ir 48 (četrdesmit astoņi) mēneši un saskaņā ar Publisko iepirkumu likuma 56.panta piekto daļu vispārīgo vienošanos slēdz ar vienu piegādātāju, savukārt pamatojoties uz Vispārīgo vienošanos Piegādātājs iegūst tiesības slēgt līgumus par Daugavpils pilsētas pašvaldības teritorijas ikdienas uzturēšanu, katru gadu atsevišķi, vadoties no pasūtītāja noteiktā pakalpojuma apjoma konkrētajam gadam saistībā ar šiem mērķiem piešķirtajiem līdzekļiem pašvaldības budžetā, par pamatu ņemot Piegādātāja piedāvājumā norādītos vienību izcenojumus, Daugavpils pilsētas domes Pilsētas saimniecības komitējas 2021.gada 12.janvāra lēmumu (sēdes protokols Nr.1), Finanšu komitejas 2021.gada 21.janvāra lēmumu (sēdes protokols Nr.2), atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Uzņemties ilgtermiņa saistības uz 48 (četrdesmit astoņiem) mēnešiem un atļaut noslēgt Vispārīgo vienošanas par Daugavpils pilsētas ielu ikdienas uzturēšanu 2021. – 2024.gadā (saskaņā ar pielikumu) pamatojoties uz atklāta konkursa rezultātiem.
2. Līguma saistību izpildei finansējumu paredzēt no Daugavpils pilsētas pašvaldības budžetā paredzētajiem līdzekļiem.
3. Pilnvarot Domes izpilddirektori S.Šņepsti parakstīt Vispārīgo vienošanos.

Domes priekšsēdētājs *(personiskais paraksts)* I.Prelatovs